ᱡᱟᱥᱤᱰᱤᱦ-ᱫᱩᱢᱠᱟᱹ-ᱨᱟᱢᱯᱩᱨᱦᱟᱴ ᱞᱟᱭᱤᱱ

ᱡᱟᱥᱤᱰᱤᱦ–ᱫᱩᱢᱠᱟᱹ–ᱨᱟᱢᱯᱩᱨᱦᱟᱴ ᱞᱟᱭᱤᱱ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱭᱟᱜ ᱡᱟᱥᱤᱰᱤᱦ ᱠᱷᱚᱱ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱨᱟᱢᱯᱩᱨᱦᱟᱴ ᱢᱩᱸᱫᱽ ᱨᱮ ᱢᱮᱱᱟᱜ ᱢᱤᱫ ᱥᱤᱝᱜᱮᱞ ᱵᱨᱚᱰᱜᱮᱡᱽ ᱞᱟᱭᱤᱱ ᱠᱟᱱᱟ ᱾ ᱱᱚᱣᱟ ᱞᱟᱭᱤᱱ ᱦᱚᱛᱮᱛᱮ ᱫᱮᱣᱜᱷᱚᱨ ᱟᱨ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱪᱟᱸᱜᱟ ᱨᱟᱡᱽᱜᱟᱲ ᱫᱩᱢᱠᱟᱹ ᱡᱚᱯᱲᱟᱣ ᱢᱮᱱᱟᱜᱼᱟ ᱾ ᱡᱟᱥᱤᱰᱤᱦ ᱠᱷᱚᱱ ᱫᱩᱢᱠᱟᱹ ᱢᱩᱸᱫᱽ ᱨᱮᱭᱟᱜ ᱦᱟᱹᱴᱤᱧ ᱫᱚ ᱥᱟᱢᱟᱝ ᱨᱮᱞ ᱨᱮᱭᱟᱜ ᱟᱥᱟᱱᱥᱳᱞ ᱠᱷᱚᱸᱰ ᱨᱮ ᱟᱨ ᱫᱩᱢᱠᱟᱹ ᱠᱷᱚᱱ ᱨᱟᱢᱯᱩᱨᱦᱟᱴ ᱢᱩᱸᱫᱽ ᱨᱮᱭᱟᱜ ᱦᱟᱹᱴᱤᱧ ᱫᱚ ᱥᱟᱢᱟᱝ ᱨᱮᱞ ᱨᱮᱭᱟᱜ ᱦᱟᱣᱲᱟ ᱠᱷᱚᱸᱰ ᱨᱮᱭᱟᱜ ᱛᱟᱹᱨᱤ ᱨᱮ ᱢᱮᱱᱟᱜᱼᱟ᱾

ᱱᱟᱜᱟᱢ
᱑᱘᱕᱐ ᱥᱮᱨᱢᱟ ᱚᱠᱛᱮ ᱵᱽᱨᱤᱴᱤᱥ ᱠᱚ ᱥᱤᱼᱥᱤᱨᱡᱟᱹᱣᱤᱡ ᱟᱜ ᱫᱷᱚᱱ ᱫᱩᱨᱤᱵᱽ ᱠᱚ ᱞᱩᱴ ᱞᱟᱹᱜᱤᱫ ᱥᱟᱱᱛᱟᱲ ᱯᱟᱨᱜᱟᱱᱟ ᱫᱚ ᱵᱮᱝᱜᱚᱞ ᱥᱟᱶ ᱡᱚᱯᱲᱟᱣ ᱨᱮᱭᱟᱜ ᱠᱚ ᱩᱱᱩᱭᱦᱟᱹᱨ ᱞᱮᱫᱟ᱾ ᱢᱮᱱᱠᱷᱟᱱ ᱑᱘᱕᱕ ᱥᱮᱨᱢᱟ ᱨᱮ ᱦᱩᱭ ᱞᱮᱱ ᱥᱟᱱᱛᱟᱲ ᱦᱩᱞ ᱠᱷᱟᱹᱛᱤᱨ ᱱᱚᱣᱟ ᱠᱟᱹᱢᱤ ᱫᱚ ᱵᱟᱝ ᱞᱟᱦᱟ ᱞᱮᱱᱟ᱾ ᱫᱤᱥᱚᱢ ᱯᱷᱩᱨᱜᱟᱹᱞ ᱛᱟᱭᱚᱢ ᱨᱮᱞ ᱞᱟᱭᱤᱱ ᱵᱮᱱᱟᱣ ᱨᱮᱭᱟᱜ ᱟᱹᱰᱤᱜᱟᱱ ᱫᱟᱹᱵᱤ ᱨᱟᱠᱟᱵ ᱟᱠᱟᱱᱟ᱾ ᱢᱟᱨᱟᱝ ᱢᱚᱱᱛᱨᱤ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱮᱭᱤ ᱑᱙᱙᱙ ᱥᱮᱨᱢᱟ ᱨᱮ ᱱᱚᱣᱟ ᱨᱮ ᱞᱟᱭᱤᱱ ᱵᱮᱱᱟᱣ ᱨᱮᱭᱟᱜ ᱢᱚᱧᱡᱩᱨᱤ ᱟᱨ ᱵᱩᱱᱤᱭᱟᱹᱫᱽ ᱫᱷᱤᱨᱤ ᱮ ᱫᱚᱦᱚ ᱞᱮᱫᱟ᱾ 

ᱪᱟᱸᱜᱟ ᱞᱟᱭᱤᱱ
ᱫᱩᱢᱠᱟᱹ-ᱵᱷᱟᱜᱚᱞᱯᱩᱨ ᱞᱟᱭᱤᱱ

ᱫᱮᱣᱜᱷᱚᱨ ᱵᱟᱝᱠᱟ ᱞᱟᱭᱤᱱ

ᱴᱨᱮᱱ ᱠᱚ

ᱠᱟᱹᱢᱤ ᱨᱮᱭᱟᱜ ᱞᱟᱦᱟᱱᱛᱤ
ᱡᱟᱥᱤᱰᱤᱦ ᱡᱚᱝᱥᱚᱱ ᱠᱷᱚᱱ ᱫᱩᱢᱠᱟᱹ ᱨᱮᱭᱟᱜ ᱗᱑ ᱠᱤᱢᱤ ᱦᱟᱹᱴᱤᱧ ᱫᱚ ᱑᱒ ᱡᱩᱞᱟᱭ ᱒᱐᱑᱑ ᱥᱮᱨᱢᱟ ᱨᱮ ᱵᱮᱱᱟᱣ ᱥᱟᱹᱛ ᱟᱠᱟᱱᱟ ᱾ ᱫᱩᱢᱠᱟᱹ ᱠᱷᱚᱱ ᱟᱢᱵᱟᱡᱳᱲᱟ ᱥᱤᱠᱟᱨᱤᱯᱟᱲᱟ ᱢᱩᱸᱫᱽ ᱨᱮᱭᱟᱜ ᱨᱮᱞ ᱞᱟᱭᱤᱱ ᱫᱚ ᱡᱩᱱ ᱒᱐᱑᱔ ᱥᱮᱨᱢᱟ ᱨᱮ ᱥᱟᱹᱛ ᱟᱠᱟᱱᱟ᱾ ᱨᱟᱢᱯᱩᱨᱦᱟᱴ ᱠᱷᱚᱱ ᱯᱤᱱᱟᱨᱜᱟᱨᱤᱭᱟᱹ ᱨᱮᱭᱟᱜ ᱞᱟᱭᱤᱱ ᱫᱚ ᱒᱕ ᱱᱚᱵᱷᱮᱢᱵᱚᱨ ᱒᱐᱒ ᱥᱮᱨᱢᱟ ᱨᱮ ᱪᱟᱹᱞᱩ ᱟᱠᱟᱱᱟ᱾ ᱟᱢᱵᱟᱡᱳᱲᱟ ᱥᱤᱠᱟᱨᱤᱯᱟᱲᱟ ᱠᱷᱚᱱ ᱯᱤᱱᱟᱨᱜᱟᱨᱤᱭᱟᱹ ᱢᱩᱸᱫᱽ ᱨᱮ ᱑᱐ ᱥᱟᱺᱜᱤᱧ ᱞᱟᱭᱤᱱ ᱨᱮᱭᱟᱜ ᱠᱟᱹᱢᱤ ᱒᱐᱑᱕ ᱥᱮᱨᱢᱟ ᱨᱮ ᱥᱟᱹᱛ ᱞᱮᱱᱟ ᱟᱨ ᱔ ᱡᱩᱱ ᱒᱐᱑᱕ ᱥᱮᱨᱢᱟ ᱨᱮ ᱫᱩᱢᱠᱟᱹ ᱠᱷᱚᱱ ᱨᱟᱢᱯᱩᱨᱦᱟᱴ ᱦᱟᱹᱵᱤᱫ ᱢᱤᱫ ᱯᱮᱥᱮᱧᱡᱟᱨ ᱴᱨᱮᱱ ᱪᱟᱞᱟᱜ ᱥᱟᱶ ᱛᱮ ᱱᱚᱣᱟ ᱦᱚᱸ ᱪᱟᱹᱞᱩ ᱟᱡᱟᱱᱟ᱾Train Service; India times, accessed June 2017

ᱪᱤᱛᱟᱹᱨ ᱠᱚ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱨᱮᱞ
ᱛᱷᱚᱠ: ᱨᱮᱞ ᱞᱟᱭᱤᱱ
ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱨᱮᱞ ᱞᱟᱭᱤᱱ
ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱞᱥᱭᱤᱱ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱮᱞ ᱞᱟᱭᱤᱱ
ᱛᱷᱚᱠ:ᱵᱤᱨᱵᱷᱩᱢ ᱨᱮᱱᱟᱜ ᱥᱟᱜᱟᱲᱚᱢ

ᱥᱟᱹᱠᱷᱭᱟᱹᱛ